|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Naziv akta o kojem je savjetovanje provedeno: PRIJEDLOGA ODLUKE O UTVRĐIVANJU KRITERIJA, MJERILA I POSTUPAKA ZA ODOBRAVANJE FINANCIRANJA PROGRAMA I PROJEKATA OD INTERESA ZA OPĆE DOBRO KOJE PROVODE UDRUGE NA PODRUČJU GRADA VUKOVARA | |
| Vrijeme trajanja savjetovanja: od 20.rujna 2017. do 20.listopada 2017. | |
| Cilj i glavne teme savjetovanja | **Odluka o utvrđivanju kriterija, mjerila i postupaka za odobravanje financiranja programa i projekata od interesa za opće dobro koje provode udruge na području grada Vukovara** temeljni je dokument lokalne politike kojim se utvrđuju kriteriji, mjerila i postupci za dodjelu i korištenje sredstava proračuna Grada Vukovara udrugama, a čije aktivnosti doprinose zadovoljenju javnih potreba  **Cilj** je utvrditi kriterije, mjerila i postupke za dodjelu i korištenje sredstava proračuna Grada Vukovara udrugama.  Primjenom navedene Odluke raspored sredstava koji će proračunom biti osiguran za realizaciju programa i projekata koje provode udruge iz pojedinih područja (ljudska i manjinska prava, demokratizacija i razvoj civilnog društva, stvaralaštvo mladih, zaštita okoliša i održivi razvoj, sport, kultura i turizam i dr.) izvršit će se nakon provedenog postupka utvrđenog ovom Odlukom.  Ova je Odluka obvezujuća osnova djelovanja lokalnih vlasti i institucija te smjernica za djelovanje organizacija civilnog društva. |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga sa obrazloženjem |
| *1.* | *PRONI Centar za socijalno podučavanje* | *Članak 4.* | U okviru ove stavke jasno je navedeno da će Grad Vukovar financirati programe ili projekte te aktivnosti udruga koje pridonose razvitku navedenih područja (10 područja), što je za pohvalu, no istom trenutku nije jasno hoće li se programi, projekti i aktivnosti udruga usmjerenih ka ostvarivanju Programa za mlade grada Vukovara (u tekstu treba ispraviti neispravan naziv dokumenta „Program djelovanja za mlade na području grada Vukovara“ u „Program za mlade grada Vukovara“) ostvarivati isključivo kroz područje 3. Stvaralaštvo mladih.  Naime, ako sagledamo cijeli Program za mlade grada Vukovara u istom su navedene mjere i aktivnosti u različitim područjima, primjerice socijalno poduzetništvo, kultura i dr. pa se stoga nameće pitanje ako primjerice udruga želi prijaviti projekt vezan za razvoj socijalnog poduzetništva kod mladih, hoće li isti prijaviti pod područje 3. Stvaralaštvo mladih (budući je u istom istaknuto ostvarivanje Program za mlade grada Vukovara) ili pod područje 5. Socijalno poduzetništvo, što može dovesti do neodlučnosti prijavitelja.  Stoga predlažemo da se stavka navedena u području 3. – ostvarivanje Programa za mlade grada Vukovara uvrsti u svako područje sukladno područjima Gradskog programa za mlade ili pak uvede posebno područje koje će isključivo biti vezano za ostvarivanje Programa za mlade grada Vukovara i drugih strategija i planskih dokumenata koje obuhvaćaju rad s mladima, tako da glasi:  3. MLADI  - ostvarivanje Programa djelovanja za mlade na području grada Vukovara sukladno definiranim područjima u ovom strateškom dokumentu  -  ostvarivanje drugih strategija i planskih dokumenata koje obuhvaćaju rad s mladima, a kojima se ispunjavaju ciljevi i prioriteti definirani strateškim i planskim dokumentima odnosno svakim pojedinim natječajem/pozivom.  Samim time, omogućit će se lakše praćenje provedbe planiranih mjera strateških dokumenata | Prijedlog je prihvaćen te je isti uvršten u Odluku |
|  |  | *Članak 12.* | Iako se navedeni članak može u cijelosti ili djelomično aktivirati prilikom natječaja, odnosno kako je navedeno da Grad može propisati i dodatne uvjete koje trebaju ispunjavati udruge u svrhu ostvarivanja prednosti u financiranju, mišljenja smo kako stavak 5. koji glasi: - udruga koja traži financiranje mora biti registrirana na području grada Vukovara, predstavlja ograničenje udrugama koje svoj rad provode kroz djelovanje registriranih podružnica na području Grada Vukovara. Iako nisu predmet ove Odluke o kojoj se i provodi javno savjetovanje, isto vrijedi i za ustanove i institucije koje imaju takav ustrojstveni oblik.  Stoga, predlažemo da se u svrhu omogućavanja pristupa natječu i ostvarivanja prednosti u financiranju, a u konačnici i provedbi aktivnosti udrugama s područja Grada Vukovara i onima koje imaju na tom području registrirane ustrojstvene oblike (podružnice, ogranke i sl.), u stavak 5., Članka 12 doda dio rečenice koji se odnosi na te oblike tako da glasi:   * - udruga koja traži financiranje mora imati sjedište ili podružnicu (razvrstanu kao poslovni subjekti prema NKD Državnog zavoda za statistiku RH) koja djeluje na području grada Vukovara,   Naime, udruga koja ima registriranu podružnicu u svom Statutu isto treba imati navedeno, no u svrhu dokazivanja djelovanja i postojanja iste može se, pored rješenja o registraciji udruge, zatražiti dostava Obavijesti o razvrstavanju poslovnog subjekta prema NKD-u kojeg izdaje Državni zavod za statistiku Republike Hrvatske. | Prijedlog je prihvaćen te je isti uvršten u Odluku |
|  |  | *Članak 13.* | Nadalje, u stavku 4. Članka 13 navedeno je kako Grad neće iz proračuna Grada financirati ogranke, podružnice i druge ustrojbene oblike udruga koje nisu posebno registrirane prema Zakonu o udrugama te upisani u Registar udruga i Registar neprofitnih organizacija, no isto zapravo nije u skladu s navedenim Zakonom, budući se ovi oblici niti ne mogu posebno registrirati, već jedino, što bi bilo i u skladu s gore predloženim izmjenama u Članku 12. razvrstati kao poslovni subjekti.  Stoga predlažemo da se ovaj stavak u potpunosti obriše iz Članka 13. | Prijedlog je prihvaćen te je isti uvršten u Odluku |